《风雨途中遇罗主簿杖履归北山》
元代·吴景奎

花县哦松赋式微，杖藜风雨返郊扉。不将轩冕矜闾里，只似山林一布衣。

陈梁未觉乌巾垫，儋耳何妨木屐归。旷士古来同一致，先生无意在轻肥。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。